cyanic-selkie/wikianc huggingface dataset:
टिप्पणियों के लिए अनुरोध
स्थिति "ऐतिहासिक"
ऐतिहासिक RFC वह है जिसे नए संस्करण से अप्रचलित कर दिया गया है, जो ऐसे प्रोटोकॉल को प्रलेखित करता है जिसे वर्तमान इंटरनेट में रोचक नहीं माना जाता, या जिसे अन्य कारणों से स्टैंडर्ड ट्रैक से हटा दिया गया है। कुछ अप्रचलित RFC ऐतिहासिक रूप में वर्गीकृत नहीं किए गए हैं, क्योंकि इंटरनेट मानक प्रक्रिया आम तौर पर स्टैंडर्ड ट्रैक RFC से निचले स्तर के अन्य RFC में नियामक संदर्भों को अनुमत नहीं करती है। साथ ही, बहुत कम लोग RFC को ऐतिहासिक रूप में वर्गीकृत कराने और उस आधार पर सभी RFC को नियामक रूप से अद्यतन करने के लिए अपेक्षित प्रक्रियागत विवरणों के ज़रिए गुज़रने में दिलचस्पी रखते हैं।
स्थिति "अज्ञात"
स्थिति अज्ञात का इस्तेमाल कुछ बहुत पुराने RFC के लिए किया जाता है, जहां यह स्पष्ट नहीं होता कि आज प्रकाशित किए जाने पर दस्तावेज की स्थिति क्या होगी। इनमें से कुछ RFC आज प्रकाशित ही नहीं होंगे; प्रारंभिक RFC अक्सर ऐसे ही थे: टिप्पणी के लिए एक सरल अनुरोध, प्रोटोकॉल निर्दिष्ट करने के उद्देश्य से नहीं, प्रशासनिक प्रक्रिया, या कुछ और, जिनके लिए आज RFC श्रृंखला का प्रयोग किया जाता है।
नरेन्द्र कुमार आर्य
नरेन्द्र कुमार आर्य (जन्म : ०१ अगस्त १९७४) चर्चित युवा कवि एवम लेखक हैं। नरेन्द्र कुमार आर्य हिंदी और अंग्रेजी भाषाओँ में सामान अधिकार से लेखन करते हैं. इनके लेख और कवितायें भारतीय एवं विदेशी प्रिंट और अंतर्जालिक पत्रिकाओं में प्रकाशित हो चुके हैं.
सन्दर्भ
श्रेणी:भारतीय साहित्यकार
हस्तपुर चाँदफारी गाँव, इगलास (अलीगढ़)
हस्तपुर चाँदफारी इगलास, अलीगढ़, उत्तर प्रदेश स्थित एक गाँव है।
किशोर कुमार
प्रारम्भिक जीवन
श्री किशोर कुमार का जन्म 04 अगस्त 1929 को मध्य प्रदेश के खण्डवा शहर में वहाँ के जाने माने वकील श्री कुंजीलाल जी के यहाँ हुआ था। किशोर कुमार का मूल नाम आभास कुमार गांगुली था। किशोर कुमार चार भाई बहनों में चौथे नम्बर पर थे। उन्होंने अपने जीवन के हर क्षण में खण्डवा को याद किया, वे जब भी किसी सार्वजनिक मंच पर या किसी समारोह में अपना कर्यक्रम प्रस्तुत करते थे, गर्व से कहते थे किशोर कुमार खण्डवे वाले, अपनी जन्म भूमि और मातृभूमि के प्रति ऐसी श्रद्धा बहुत कम लोगों में दिखाई देता है।
शिक्षा
किशोर कुमार इन्दौर के क्रिश्चियन कॉलेज में पढ़े थे और उनकी आदत थी कॉलेज की कैंटीन से उधार लेकर खुद भी खाना और दोस्तों को भी खिलाना। वह ऐसा समय था जब 10-20 पैसे की उधारी भी बहुत मायने रखती थी। किशोर कुमार पर जब कैंटीन वाले के पाँच रुपया बारह आना उधार हो गए और कैंटीन का मालिक जब उनको अपने पाँच रुपया बारह आना चुकाने को कहता तो वे कैंटीन में बैठकर ही टेबल पर गिलास और चम्मच बजा बजाकर पाँच रुपया बारह आना गा-गाकर कई धुन निकालते थे और कैंटीन वाले की बात अनसुनी कर देते थे। बाद में उन्होंने अपने एक गीत में इस पाँच रुपया बारह आना का बहुत ही भली-भांति प्रयोग किया। बहुत कम लोगों को पाँच रुपया बारह आना वाले गीत की यह मूल कहानी ज्ञात होगी।
व्यक्तिगत जीवन
किशोर कुमार ने चार विवाह किये थे। विवाह की पहली पत्नी बंगाली गायक और अभिनेत्री रुमा गुहा ठाकुरता उर्फ ​​रुमा घोष थीं। यह विवाह सम्बन्ध 1950 से 1958 तक चला । किशोर दा ने दूसरा विवाह अभिनेत्री मधुबाला से किया था, जिन्होंने उनके घरेलू फिल्म चल्ती का नाम गाड़ी (1958) और झूमूओ (1 9 61) सहित कई फिल्मों में उनके साथ काम किया था। जब किशोर कुमार ने उनके सामने प्रस्ताव रखा, मधुबाला बीमार थीं और इलाज के लिए लन्दन जाने की योजना बना रही थीं। उन्हें वेंट्रिकुलर सेप्टल डिसीस (दिल में छेद) था, और किशोर कुमार अभी भी रुमा से विवाह बन्धन में थे। तलाक के बाद, इस जोड़े ने 1960 में सिविल विवाह किया और किशोर कुमार इस्लाम में परिवर्तित हो गए और कथित तौर पर अपना नाम बदल कर करीम अब्दुल कर दिया। उनके माता-पिता ने विवाह समारोह में भाग लेने से मना कर दिया।  माता-पिता को खुश करने के लिए जोड़े ने हिंदू विवाह पद्धति से भी विवाह किया, लेकिन मधुबाला को कभी भी उन्होंने अपनी बहू के रूप में स्वीकार नहीं किया। विवाह के एक महीने के भीतर, मधुबाला अपने पति किशोर कुमार के घर में तनाव की वजह से बांद्रा में अपने बंगले में वापस चली गईं किन्तु वे विवाह में बने रहे, लेकिन मधुबाला के जीवन का बाकी हिस्सा तनाव से भरा रहा। यह सम्बन्ध 23 फरवरी 1969 को मधुबाला की मृत्यु के साथ समाप्त हुआ था।
किशोर दा का तीसरा विवाह योगिता बाली सेे किया जो 1976 से 4 अगस्त 1978 तक चला। किशोर कुमार का चौथा ओर अंतिम विवाह 1980 मे लीना चन्दावरकर से हुआ था। किशोर कुमार के दो बेटे थे, अमित कुमार रुमा के साथ, और सुमित कुमार लीना चन्दावरकर के साथ थे।
अभिनय का आरम्भ
किशोर कुमार की शुरुआत एक अभिनेता के रूप में फ़िल्म शिकारी (1946) से हुई। इस फ़िल्म में उनके बड़े भाई अशोक कुमार ने प्रमुख भूमिका निभाई थी। उन्हें पहली बार गाने का मौका मिला 1948 में बनी फ़िल्म जिद्दी में, जिसमें उन्होंने देव आनन्द के लिए गाना गाया। किशोर कुमार के एल सहगल के विशिष्ट प्रशंसक थे, इसलिए उन्होंने यह गीत उन की शैली में ही गाया। जिद्दी की सफलता के बावजूद उन्हें न तो पहचान मिली और न कोई खास काम मिला। उन्होंने 1951 में फणी मजूमदार द्वारा निर्मित फ़िल्म 'आन्दोलन' में हीरो के रूप में काम किया मगर फ़िल्म फ़्लॉप हो गई। 1954 में उन्होंने बिमल राय की 'नौकरी' में एक बेरोज़गार युवक की संवेदनशील भूमिका निभाकर अपनी प्रभावकारी अभिनय प्रतिभा से भी परिचित किया। इसके बाद 1955 में बनी "बाप रे बाप", 1956 में "नई दिल्ली", 1957 में "मि. मेरी" और "आशा" और 1958 में बनी "चलती का नाम गाड़ी" जिसमें किशोर कुमार ने अपने दोनों भाईयों अशोक कुमार और अनूप कुमार के साथ काम किया और उनकी अभिनेत्री थी मधुबाला। यह भी मजेदार बात है कि किशोर कुमार की शुरुआत की कई फ़िल्मों में मोहम्मद रफ़ी ने किशोर कुमार के लिए अपनी आवाज दी थी। मोहम्मद रफ़ी ने फ़िल्म ‘रागिनी’ तथा ‘शरारत’ में किशोर कुमार को अपनी आवाज उधार दी तो मेहनताना लिया सिर्फ एक रुपया। काम के लिए किशोर कुमार सबसे पहले एस डी बर्मन के पास गए थे, जिन्होंने पहले भी उन्हें 1950 में बनी फ़िल्म "प्यार" में गाने का मौका दिया था। एस डी बर्मन ने उन्हें फिर "बहार" फ़िल्म में एक गाना गाने का मौका दिया। कुसुर आप का और यह गाना बहुत हिट हुआ।
गीत संगीत के संग
शुरू में किशोर कुमार को एस डी बर्मन और अन्य संगीतकारों ने अधिक गंभीरता से नहीं लिया और उनसे हल्के स्तर के गीत गवाए गए, लेकिन किशोर कुमार ने 1957 में बनी फ़िल्म "फंटूस" में दुखी मन मेरे गीत अपनी ऐसी धाक जमाई कि जाने माने संगीतकारों को किशोर कुमार की प्रतिभा का लोहा मानना पड़ा। इसके बाद एस डी बर्मन ने किशोर कुमार को अपने संगीत निर्देशन में कई गीत गाने का मौका दिया। आर डी बर्मन के संगीत निर्देशन में किशोर कुमार ने 'मुनीम जी', 'टैक्सी ड्राइवर', 'फंटूश', 'नौ दो ग्यारह', 'पेइंग गेस्ट', 'गाईड', 'ज्वेल थीफ़', 'प्रेमपुजारी', 'तेरे मेरे सपने' जैसी फ़िल्मों में अपनी जादुई आवाज से फ़िल्मी संगीत के दीवानों को अपना दीवाना बना लिया। एक अनुमान के किशोर कुमार ने वर्ष 1940 से वर्ष 1987 के बीच के अपने करियर के दौरान करीब 2700 से अधिक गाने गाए।
किशोर कुमार ने हिन्दी के साथ ही तमिल, मराठी, असमी, गुजराती, कन्नड़, भोजपुरी, मलयालम और उड़िया फ़िल्मों के लिए भी लगभग 700 गीत गाए। किशोर कुमार को आठ फ़िल्मफ़ेयर पुरस्कार मिले, उनको पहला फ़िल्मफ़ेयर पुरस्कार 1969 में अराधना फ़िल्म के गीत रूप तेरा मस्ताना प्यार मेरा दीवाना के लिए दिया गया था। किशोर कुमार की विशेषता यह थी कि उन्होंने देव आनंद से लेकर राजेश खन्ना, अमिताभ बच्चन के लिए अपनी आवाज दी और इन सभी अभिनेताओं पर उनकी आवाज ऐसी रची बसी मानो किशोर खुद उनके अंदर मौजूद हों। किशोर कुमार ने 81 फ़िल्मों में अभिनय किया और 18 फ़िल्मों का निर्देशन भी किया। फ़िल्म 'पड़ोसन' में उन्होंने जिस मस्त मौला आदमी के किरदार को निभाया वही किरदार वे जिंदगी भर अपनी असली जिंदगी में निभाते रहे।
आपातकाल में
1975 में देश में आपातकाल के समय एक सरकारी समारोह में भाग लेने से साफ मना कर देने पर तत्कालीन सूचना एवं प्रसारण मंत्री विद्याचरण शुक्ला ने किशोर कुमार के गीतों के आकाशवाणी से प्रसारित किए जाने पर पर रोक लगा दी थी और किशोर कुमार के घर पर आयकर के छापे भी डाले गए। मगर किशोर कुमार ने आपात काल का समर्थन नहीं किया। यह दुर्भाग्य और शर्म की बात है कि किशोर कुमार द्वारा बनाई गई कई फ़िल्में आयकर विभाग ने ज़ब्त कर रखी है और लावारिस स्थिति में वहाँ अपनी दुर्दशा पर आँसू बहा रही है। इन फ़िल्मो में कई फिल्में अब तक अदृश्य भी हैं।
संघर्ष
1961 में बनी फ़िल्म "झुमरु" में दोनों एक साथ आए। यह फ़िल्म किशोर कुमार ने ही बनाई थी और उन्होंने खुद ही इसका निर्देशन किया था। इस के बाद दोनों ने 1962 में बनी फ़िल्म "हाफ टिकट" में एक साथ काम किया जिस में किशोर कुमार ने यादगार कॉमेडी कर अपनी एक अलग छबि पेश की। 1969 में मधुबाला की मृत्यु के बाद 1976 में उन्होंने योगिता बाली से शादी की मगर इन दोनों का यह साथ मात्र कुछ महीनों का ही रहा। इसके बाद योगिता बाली ने मिथुन चक्रवर्ती से शादी कर ली। 1980 में किशोर कुमार ने चौथी शादी लीना चंदावरकर से की जो उम्र में उनके बेटे अमित कुमार से दो साल बड़ी थीं।
मनोज कुमार की जुबानी
मनोज कुमार किशोर कुमार को लेकर एक यादगार किस्सा सुनाते हैं। एक बार उनकी फ़िल्म ' उपकार ' के लिए किशोर कुमार को गाना गाने के लिए आमंत्रित किया तो वह यह कहकर भाग खड़े हुए कि वे तो फ़िल्म के हीरो के लिए ही गाने गाते हैं, किसी खलनायक पर फ़िल्माया जाने वाला गाना नहीं गा सकते। लेकिन ' उपकार ' का यह गीत ' कसमे वादे प्यार वफ़ा ...' जब हिट हुआ तो किशोर कुमार मनोज कुमार के पास गए और कहने लगे इतने अच्छे गाने का मौका उन्होने छोड़ दिया। इसके साथ ही उन्होंने यह स्वीकार करने में भी देर नहीं की कि मन्ना डे ने जिस खूबसूरती से इस गाने को गाया है ऐसा तो मैं कई जन्मों तक नहीं गा सकूंगा। अच्छा ही हुआ कि मैने इस गाने को नहीं गाया नहीं तो लोग इतने अच्छे गीत में मन्ना डे की इस खूबसूरत आवाज से वंचित रह जाते।
किशोर कुमार की जगह लेने के लिए किसी के लिए असंभव: आशा भोसले
अनुभवी गायक आशा भोसले ने कहा कि,"'किशोर कुमार एक तरह का था। उसने हर किसी को अपनी मज़ेदार आवाज के साथ घुमाया और यहां तक ​​कि उसके चारों ओर हर किसी को हमेशा खुश कर दिया।'"अनुभवी गायक आशा भोसले का कहना है कि देर से गायक किशोर कुमार एक तरह का था और किसी के लिए अपना स्थान लेना असंभव है। संगीत रियलिटी शो दिल है हिंदुस्तान 2 के एक एपिसोड के लिए शूटिंग करते समय आशा ने अपने पसंदीदा सह-गायक किशोर कुमार के बारे में एक बयान पढ़ा। उन्होंने 1957 की फिल्म आशा से गीत "एना मीना देका" को रिकॉर्ड करने के बारे में भी उपाख्यानों को साझा किया। आशा ने कहा"'किशोर कुमार एक तरह का था। उसने हर किसी को अपनी मज़ेदार आवाज के साथ घुमाया और यहां तक ​​कि उसके चारों ओर हर किसी को हमेशा खुश कर दिया।'""'वह संगीत उद्योग के लिए एक असली मणि रहा है। मैंने हमेशा उसके साथ काम करने का आनंद लिया है। आज किसी के लिए अपना स्थान लेना वास्तव में असंभव है।'"दोनों ने आप यहाँ आये किस् लिए, छोड डो आँचल ज़माना कया कहेगा और ओ साथी चाल जैसे हिट गाने दिए थे।
अन्य बाते
श्रैयाँश जैन, मूंदी किशोरदा की पुण्यतिथि पर श्रध्दाजंली देते हुए याद करते हुए लिखा है :- "कोई है खास हमारा जो अब दुनिया मे नही,आवाज गुजती है उसकी वह अब दिखता नहीं, कल है बरसी उसकी, दिल की एक आस अधूरी, मिलना चाहते है हम उनसे मगर ये मुमकिन नहीं.....बस इस बात का गम हमे खाए जाता है, और 13 ओक्टूबर हमे हर साल रूला जाता है....", , किशोर कुमार के गीतों का संग्रह रखने वाले उनके प्रशंशक मनीष घनश्याम निमाड़े खरगोन मप्र, अश्रुपूरित श्रद्धांजलि देते हुवे कहते है , जाते जाते वो अपने जाने का गम दे गये, सब बहार ले गये रोने का मौसम दे गये। आज भी गीतों के माध्यम से किशोर दा को आभास किया जा सकता है । " बहुत सितम है दवा नहीं है, ये दिल है क़र्बला नहीं, बहार जिसके साथ थी, वो शख्श अब रहा नहीं ,,,
कोणीय दूरी
गणित (विशेषकर ज्यामिति व त्रिकोणमिति) और खगोलशास्त्र व भूभौतिकी जैसी सभी प्राकृतिक विज्ञान की शाखाओं में, कोणीय दूरी (angular distance) किसी प्रेक्षक द्वारा किन्ही दो वस्तुओं को देखने की रेखाओं के बीच के कोण (ऐंगल) के माप को कहते हैं।
राष्ट्रीय राजमार्ग २० (भारत, पुराना संख्यांक)
२३० किलोमीटर लंबा यह राजमार्ग पठानकोट, पंजाब को मंडी, हिमाचल प्रदेश से जोड़ता है।
परमजीत खुराना
परमजीत खुराना (जन्म १५ अगस्त १९५६) संयंत्र जैव प्रौद्योगिकी, आणविक जीवविज्ञान, जीनोमिक्स में एक भारतीय वैज्ञानिक हैं। वह दिल्ली विश्वविद्यालय, दिल्ली में पौधे आणविक जीवविज्ञान विभाग में प्रोफेसर है। उन्हें कई पुरस्कार मिले हैं और १२५ से अधिक वैज्ञानिक पत्र प्रकाशित किए गए हैं।
जीवनी
परमजीत खुराना का जन्म १५ अगस्त १९५६ मे दिल्ली मे हुआ था। उन्होंने दिल्ली विश्वविद्यालय से स्नातक की उपाधि प्राप्त की वनस्पति विज्ञान में। उन्होंने डॉक्टरेट की डिग्री प्राप्त की, १९८३ में दिल्ली विश्वविद्यालय से वनस्पति विज्ञान में। उन्होंने अपने काम की शुरुवात दिल्ली विश्वविद्यालय के प्लांट सेल और आण्विक जीवविज्ञान यूनिट के लिए यूनिट से की।
एडो राज्य
एडो (Edo) पश्चिमी अफ़्रीका में स्थित नाइजीरिया देश का एक राज्य है। यह देश के दक्षिणी भाग में स्थित है।
वृक्ष हमारॅ मित्र
वृक्ष हमारॅ मित्र
दुनिया मे जीवित रहने के लिये सब से ज्यादा आवश्यकता हे हवा, पानी और जमीन की। और वृक्षों से ही हमे प्राणवायु उपलब्ध होती है। जो अनिवार्य हे जि़दगी के लिये। वर्षा के होने या न होने की प्रक्रिया मे वृक्ष ही काम आते है। वृक्ष मिट्टी कटाव होने से भी बचाती है। वृक्ष नही तो न रहेगा ज़मीन, हवा, और न ही पानी। इसलिए वृक्ष हमारॅ मित्र हे उसे काटना यानी आपने जीवन को दाव पर लगाना!
स्थिति कोण
स्थिति कोण (position angle) खगोलशास्त्र में आकाश में कोणों को मापने की सर्वसम्मत विधि है। अंतर्राष्ट्रीय खगोलीय संघ की परिभाषा के अनुसार यह आकाश में किसी बिन्दु का उत्तरी खगोलीय ध्रुव से वामावर्त्त (काउंटरक्लॉकवाइज़) दिशा में मापा गया कोण है।
अमीर अमानुल्ला खान अवॉर्ड
अमीर अमानुल्ला खान अवॉर्ड अफगानिस्तान का सर्वोच्च नागरिक पुरस्कार है। 2016 में अफगानिस्तान के राष्ट्रपति अशरफ गनी ने भारतीय प्रधानमंत्री नरेंद्र मोदी को इस अवॉर्ड से सम्मानित किया।
कुसगाँव बुद्रुक
कुसगाँव बुद्रुक (Kusgaon Budruk) भारत के महाराष्ट्र राज्य के पुणे ज़िले में स्थित एक नगर है।
पारिस्थितिकी पर्याप्तता
पारिस्थिक पर्याप्तता (Eco-sufficiency) से आशय आधुनिक समाजों के कारण पर्यावरण पर होने वाले दुष्प्रभावों को कम करने के उपायों से है। इस शब्द का उपयोग एवं प्रचार एमआईटी के प्रोफेसर थॉमस प्रिन्सेन ने सन २००५ में लिखी अपनी पुस्तक "द लॉजिक ऑफ सफिसिएन्सी" (पर्याप्तता का तर्कशास्त्र) में किया था।
एकिटि राज्य
एकिटि (Ekiti) पश्चिमी अफ़्रीका में स्थित नाइजीरिया देश का एक राज्य है। यह देश के दक्षिणपश्चिम भाग में स्थित है। स्थानीय लोग अधिकतर एकिटि भाषा बोलते हैं, जो योरुबा की एक उपभाषा है।
हैवतपुर गाँव, इगलास (अलीगढ़)
हैवतपुर इगलास, अलीगढ़, उत्तर प्रदेश स्थित एक गाँव है।
ललिता लेनिन
ललिता लेनिन (मलयालम: ലളിത ലെനിന്; जन्म १७ जुलाई १९४६, थ्रीथल्लूर, त्रिशूर, केरल) मलयालम में एक भारतीय कवि है। लाइब्रेरी और सूचना विज्ञान विभाग, केरल विश्वविद्यालय, तिरुवनंतपुरम की प्रमुख भी है। वह केनेट के कैनेट और अकादमी परिषदकेरल, साहित्य अकादमी की जनरल काउंसिल, जनशिक्षण संस्थान प्रबंधन बोर्ड, स्टेट इंस्टीट्यूट ऑफ चाइल्ड लिटरेचर, स्टेट रिसोर्स सेंटर, केंट्रीय स्टेट कोर ग्रुप ऑन कन्जिन्यूइंग एजुकेशन की सदस्य भी थी।
जीवनी
वह पुस्तकालय और सूचना विज्ञान के अनुशासन में १२ पत्र हैं।
मेगामीटर
मेगामीटर (megametre) भार एवं मापों पर अन्तरराष्ट्रीय ब्यूरो द्वारा निर्धारित मीटरी पद्धति में लम्बाई के माप की एक इकाई है। यह १० लाख मीटर - यानि १,००० किलोमीटर - के बराबर है।
तख़ार प्रान्त
तख़ार ( फ़ारसी:, अंग्रेजी: Takhar ) अफ़्ग़ानिस्तान का एक प्रांत है जो उस देश के उत्तर-पश्चिम में स्थित है। इस प्रान्त का क्षेत्रफल १२,३३३ वर्ग किमी है और इसकी आबादी सन् २००९ में लगभग ८.९ लाख अनुमानित की गई थी। इस प्रान्त की राजधानी तालोक़ान शहर है। यहाँ के अधिकतर लोग फ़ारसी बोलने वाले ताजिक और उज़बेक भाषा बोलने वाले उज़बेक लोग हैं। यह प्रान्त अपने नमक के क़ानों (खानों) के लिए मशहूर है जहाँ से खोदकर हज़ारों सालों से नमक निकाला जा रहा है।
नाम का उच्चारण
'तख़ार' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।
न्यूटन (फिल्म)
न्‍यूटन फिल्म को भारत की तरफ से विदेशी भाषा में सर्वश्रेष्ठ फिल्म के ऑस्‍कर सम्मान के लिए आधिकारिक एंट्री मिली थी। हालांकि ये फिल्म अपनी श्रेणी में सर्वश्रेष्ठ 9 फिल्मों में जगह बनाने में नाकाम रही और पुरस्कार की दौड़ से बाहर हो गई। यह फिल्‍म नक्‍सल प्रभावित इलाके में सालों बाद इलेक्‍शन कराने जैसे विषय पर बनाई गई फिल्‍म है। इस फिल्‍म में राजकुमार राव, पंकज त्रिपाठी, रघुवीर यादव,संजय मिश्रा, अंजली पाटिल जैसे कलाकार हैं। फिल्‍म में राजकुमार राव और पंकज त्रिपाठी समेत सभी कलाकारों की एक्टिंग की काफी तारीफ हो रही है। 'न्‍यूटन' को फिल्‍म फेडरेशन ऑफ इंडिया की तरफ से ऑस्‍कर अवॉर्ड्स में 'बेस्‍ट फॉरिन फिल्‍म' की श्रेणी के लिए भेजी जाएगा। ये फिल्म 22 सितंबर 2017 को करीब 350 स्क्रीन्स पर रिलीज हुई है।
कहानी
न्यूटन कुमार जो कि दलित समुदाय से है और नया भर्ती हुआ सरकारी क्लर्क है, उसे चुनावी ड्यूटी पर छत्तीसगढ़ के नक्सल प्रभावित जंगली इलाके में भेजा गया है। सुरक्षा बलों की उदासीनता और नक्सली छापामारों के हमले के संभावित खतरों के बीच तमाम विपरीत परिस्थितियों में वो अपनी ओर से निष्पक्ष मतदान करवाने की कोशिश करता है। लेकिन बावजूद इसके जब मतदाता मतदान के लिए नही आते तो उसे ये देखकर घोर निराशा होती है। बाद में जब एक विदेशी संवाददाता उस मतदान केंद्र पर पहुंचता है तो सुरक्षाकर्मी गांव वालों को मतदान करने के लिए जबर्दस्ती वहां लाने कोशिश करते हैं। न्यूटन को जल्दी इस बात का एहसास हो जाता है कि गांव वालों को मतदान की अहमियत के बारे में कुछ पता ही नहीं है। वो गांव वालों को मतदान के महत्व के बारे में समझाने की कोशिश करता है लेकिन सुरक्षा अधिकारी उसे बगल में धक्का देकर गांव वालों को समझाता है कि वोटिंग मशीन एक खिलौना है। ये देखकर विदेशी पत्रकार को भारत के लोकतंत्र के बारे में एक मजेदार खबर मिल जाती है। न्यूटन कुमार वोटिंग पूरी होने तक अपनी ड्यूटी पर मुस्तैद रहने की कोशिश करता है लेकिन इसी दौरान नक्सली हमले के बीच उसे अपनी जान बचाने के लिए भागने पर मजबूर होना पड़ता है। तभी उसे पता चलता है कि ये हमला भी पुलिस द्वारा ही सुनियोजित किया गया था। बाद में मतदान केंद्र की ओर लौटते समय उसे जंगल में चार ग्रामीण मिलते हैं जिनसे वो मशीन में वोट डलवाने की कोशिश करता है लेकिन उसके साथ चल रहे सुरक्षा अधिकारी को इस काम को लेकर अनमना सा है और न्यूटन को ऐसा करने से रोकता है। न्यूटन अपनी ड्यूटी को गंभीरता से लेते हुए सुरक्षा अधिकारी की बंदूक छीनकर उसे मतदान के बाकी बचे दो मिनट तक बंदूक की नोक पर रखता है ताकि गांव वाले मतदान कर सकें। लेकिन बाद में सुरक्षाकर्मी उसे बुरी तरह से पीटते हैं। इसके बाद फिल्म जंगली इलाके में खनन गतिविधियों के शाट्स दिखाती हुई समाप्त होती है।
समीक्षाएं
न्यूटन फिल्म को बर्लिन अंतरराष्ट्रीय फिल्म समारोह में शानदार प्रतिक्रिया मिली और दर्शकों ने इसे जमकर सराहा. इसे फिल्म समारोह में सर्वश्रेष्ठ फिल्म का पुरस्कार भी मिला। हफिंग्टन पोस्ट ने फिल्म की प्रशंसा करते हुए लिखा न्यूटन विद्रोही इलाके में लोकतंत्र की सुरक्षा के लिए एक नौजवान क्लर्क की हृदयस्पर्शी और प्रेरणादायी गाथा है। इस फिल्म को 90वें ऑस्कर सम्मान समारोह के लिए भारत की ओर से आधिकारिक फिल्म के रूप में शामिल किया गया है, जिसका निर्णय 4 मार्च 2018 को लॉस एेन्जेलिस, कैलिफोर्निया में किया जाएगा। न्यूटन भारत की पहली फिल्म है जिसे केंद्र सरकार की ओर से 1 करोड़ रुपये का अनुदान प्राप्त हुई। न्यूटन को समीक्षकों द्वारा स्कोर के रूप में 10 में से 7.5 अंक प्राप्त हुए हैं।
बॉक्स ऑफिस
न्यूटन ने भारत में पहले सप्ताह में 11.75 करोड़ रुपये की कमाई की। इस फिल्म ने अपनी दूसरी सप्ताहांत में 3.75 करोड़ रुपये कमाए, जिससे कुल मिलाकर 15.50 करोड़ रुपये हो गए।
विवाद
फिल्म के रिलीज होने और ऑस्कर में भारत की आधिकारिक फिल्म के रूप में नामांकन के बाद इस फिल्म की इरानी फिल्म 'सिक्रेट बैलट' से समानता के कारण काफी आलोचना हुई। जवाब में फिल्म निर्माता अनुराग कश्यप ने कहा कि न्यूटन सिक्रेट बैलट की वैसे ही नकल है जैसे हिंदी 'फिल्म वतन के रखवाले' की नकल 'द अवेंजर्स' है। हालांकि बाद में फिल्म 'सिक्रेट बैलट' के निर्माता-निर्देशक ने सफाई पेश करते हुए कहा कि 'न्यूटन' उनकी फिल्म की नकल नहीं है।
विकिरण ऊर्जा
विकिरण ऊर्जा (radiant energy) विद्युतचुंबकीय और गुरुत्वीय विकिरण (रेडियेशन) की ऊर्जा होती है। अगर विकिरण प्रकाश के रूप में हो तो यह आँखों द्वारा देखी जा सकती है लेकिन कई विकिरण मानवीय आँखों को प्रतीत नहीं होती है। सूरज में इसी विकिरण ऊर्जा द्वारा गरम करनी की क्षमता होती है।
हिरनोटी गाँव, इगलास (अलीगढ़)
भूगोल
हिरनोटी खैर से ११ किलोमीटर, गोडा से ४ किलोमीटर, खैर-इगलास मार्ग पर स्थित है।
जनसांख्यिकी
मुख्य रूप से यहाँ जाट जाति के लोग निवास करते हैं|इसके अलावा हरिजन, मुस्लिम भी हैं। अधिकतर लोगों का मुख्य कार्य कृषि है। परन्तु कुछ लोग फ़ौज -पुलिस में भी हैं।
आदर्श स्थल
यहा घुन्न नामक स्थल पर औरंजेब के काल के मन्दिर स्थित थे। यहा से पुरातत्विक महत्व की मुर्तिया मिलती हे।
शिक्षा
निकट गाँव तलेसरा मे इंटर कॉलेज है। गोड़ा यहाँ से ४ किलोमीटर मे डिग्री कॉलेज है। खैर [१० किलोमीटर] मे कई डिग्री कॉलेज हैं। काफी नए सी बी एस ई बोर्ड के स्कूल भी खुल गए हैं।
काफी युवा यहाँ से पुलिस व फ़ौज मे हैं।
राष्ट्रीय राजमार्ग १९ (भारत, पुराना संख्यांक)
२४० किलोमीटर लंबा यह राजमार्ग गाज़ीपुर, उत्तर प्रदेश को पटना, बिहार से जोड़ता है।
केसरिया
स्‍तूप
भगवान बुद्ध जब महापरिनिर्वाण ग्रहण करने कुशीनगर जा रहे थे तो वह एक दिन के लिए केसरिया में ठहरें थे। जिस स्‍थान पर पर वह ठहरें थे उसी जगह पर कुछ समय बाद सम्राट अशोक ने स्‍मरण के रूप में स्‍तूप का निर्माण करवाया था। इसे विश्‍व का सबसे बड़ा स्‍तूप माना जाता है। वर्तमान में यह स्‍तूप 1400 फीट के क्षेत्र में फैला हुआ है और इसकी ऊंचाई 104 फीट है। अलेक्‍जेंडर कनिंघम के अनुसार मूल स्‍तूप 70 फीट ऊंचा था।
विशेषता
यह स्तूप आठ मंजिलो मे विभक्त है,जो अपने आप मे अपनी भव्यता को प्रदर्शित करती हैं।पहली मंजिल से लेकर सातवीं मंजिल तक एक क्रम में ब्रैकेटनुमा छोटा छोटा कमरा बना हुआ हैं,जिसमें महात्मा बुद्ध की कुछ मुर्तियो के अवशेष आज भी सुरक्षित हैं। जिन्हें देखकर यह सहज ही अनुमान लगाया जा सकता है कि यह कितना भव्य रहा होगा।इस इक्यावन फुट ऊँचे स्तूप में तकरीबन २०० के करीब में मूर्तियाँ रही होगी, जो आज लगभग अप्राप्य हैं।इसकी केवल अनुमान ही लगायी जा सकती है।
देवरा
यह केसरिया से दो मील दक्षिण में स्थित है। देवरा ही केसरिया के समृद्ध इतिहास का सबसे चमकता सितारा था। वर्तमान में यहां पर ईटों का एक विशाल टीला है। इस जगह का भगवान बुद्ध के जीवन में महत्‍वपूर्ण स्‍थान था।
लिंगम
यह लिंगम भगवान केसरनाथ मंदिर में स्‍थापित है। इस लिंगम को केसरिया की सबसे अमूल्‍य निधि माना जाता है। यह लिंगम 1969 ई॰ में एक नहर की खुदाई के दौरान मिला था। स्‍थानीय लोगों का मानना है कि यह लिंगम ठीक उसी प्रकार का है जिस प्रकार का जिक्र अग्नि पुराण में मिलता है। इसी कारण स्‍थानीय लोगों का मानना है कि यह लिंगम बहुत प्राचीन है। श्रावण मास के प्रत्‍येक सोमवार और शुक्रवार को यहां भक्‍तों की काफी भीड़ होती है।
धक्‍कान्‍हा मठ
केसरिया प्राचीन काल में सांस्‍कृतिक दृष्‍िट से एक महत्‍वपूर्ण स्‍थान था। केसरिया की यह सांस्‍कृतिक समृद्धता धक्‍कान्‍हा मठ के माध्‍यम से प्रतिबिंबित होती है। इस मठ का इतिहास दो सौ वर्ष पुराना है। यह मठ जिला मुख्‍यालय से 7 किलोमीटर दक्षिण में धक्‍कान्‍हा गांव में स्थित है।
गांधी पुस्‍तकालय
यह एक समृद्ध पुस्‍तकालय है। इस पुस्‍तकालय में बहुत सी अमूल्‍य पुस्‍तके हैं। यहां गांधी जी से संबंधित अनेकों पुस्‍तके हैं। जैसा कि हम सभी लोग जानते है कि गांधी जी 1917 ई॰ में नील की खेती के विरोध में सत्‍याग्रह करने के लिए चंपारण आए थे। उस समय वे केसरिया भी आए थे। उस सत्‍याग्रह का केसरिया पर महत्‍वपूर्ण प्रभाव पड़ा था।
आवागमन
यहां का सबसे नजदीकी हवाई अड्डा वैशाली में है। किन्तु आजकल वैशाली के लिये कोई उडान उपलब्ध नहीं है। वायुयान से पटना तक आकर वहाँ से केसरिया जाया जा सकता है।
केसरिया के सबसे निकट का रेलवे स्‍टेशन चकिया और मोतिहारी में है।
यह बिहार के सभी शहरो से सड़क मार्ग से अच्‍छी तरह जुड़ा हुआ है।
राष्ट्रीय तकनीकी शिक्षक प्रशिक्षण एवं अनुसंधान संस्थान, भोपाल
राष्ट्रीय तकनीकी शिक्षक प्रशिक्षण एवं अनुसंधान संस्थान ( एनआईटीटीटीआर), भोपाल स्थित एक शिक्षक प्रशिक्षण एवं अनुसंधान संस्थान है। एनआईटीटीटीआर मुख्य रूप से मांग आधारित गुणवत्ता प्रशिक्षण कार्यक्रम के माध्यम से सक्षम मानव संसाधन के विकास, शोध अध्ययन, अधिगम संसाधन का विकास, तकनीकी संस्थाओं, उद्योग एवं कम्युनिटी के लिए मांग आधारित पाठ्‌यक्रम के विकास के लिए जिम्मेदार है। यह संस्थान इन तकनीकी संस्थाओं के शिक्षकों और स्टॉफ के सदस्यों के उत्थान के लिए एवं तकनीकी शिक्षकों को मजबूती प्रदान करने के लिए निरन्तर कार्यरत है। इस प्रकार एन.आई.टी.टी.टी.आर. भोपाल अपनी गतिविधियों के द्वारा परोक्ष रूप से इंजीनियर, मैनेजर, सुपरवाइजर एवं तकनीशियन के रूप में सक्षम मानव संसाधन विकास को तैयार करने में मदद कर रहा है।
ग्राहक राज्यों में सभी कार्यक्रमों और परियोजनाओं के कारगर कार्यान्वयन के लिए राष्ट्रीय तकनीकी शिक्षक प्रशिक्षण एवं अनुसंधान संस्थान ने प्रत्येक राज्य में चार विस्तार केन्द्रों की स्थापना की है। विस्तार केन्द्र अहमदाबाद (गुजरात), पुणे (महाराष्ट्र), पणजी (गोवा) और रायपुर (छत्तीसगढ) में स्थित हैं।
उद्देश्य
राष्ट्रीय तकनीकी शिक्षक प्रशिक्षण एवं अनुसंधान संस्थान के इन विस्तार केन्द्रों की स्थापना निम्नलिखित उद्‌देश्यों को पूरा करने के लिए की गई थी :
मैदान वरदक प्रान्त
मैदान वरदक, मैदान वरदग या केवल वरदक ( फ़ारसी:, अंग्रेजी: Maidan Wardak ) अफ़्ग़ानिस्तान का एक प्रांत है जो उस देश के पूर्व में स्थित है। इस प्रान्त का क्षेत्रफल ९,९३४ वर्ग किमी है और इसकी आबादी सन् २००९ में लगभग ५.४ लाख अनुमानित की गई थी। इस प्रान्त की राजधानी मैदान शहर नामक नगर है। यहाँ के अधिकतर लोग पश्तून हैं और पश्तूनों के वरदक क़बीले के ऊपर ही इस प्रान्त का नाम रखा गया है। यहाँ की ज़्यादातर आबादी यहाँ से निकलने वाले काबुल-कंदहार के आसपास के इलाक़े में बस्ती है और बाक़ी पहाड़ी स्थानों पर आबादी बहुत कम घनी है।
अभ्रक
अभ्रक (अंग्रेजी:Mica) एक बहुपयोगी खनिज है जो आग्नेय एवं कायांतरित चट्टानों में खण्डों के रूप में पाया जाता है। इसे बहुत पतली-पतली परतों में चीरा जा सकता है। यह रंगरहित या हलके पीले, हरे या काले रंग का होता है।
अभ्रक एक जटिल सिलिकेट यौगिक है। इसमें पोटेशियम, सोडियम और लिथियम जैसे क्षारीय पदार्थ भी मिले रहते हैं। आग्नेय चट्टानों में प्राय: अभ्रक पाया जाता है। वायु तथा धूप आदि से प्रभावित होकर कभी-कभी सिलिकेट खनिज भी अभ्रक में बदल जाता है।
यह अधातु खनिज है। इसकी मुख्य विशेषता यह है कि यह जलता नहीं है।
प्रकार
अभ्रक को दो वर्गों में विभाजित किया जाता है: (१) मस्कोवाइट वर्ग, (२) बायोटाइट वर्ग।
इन दोनों जातियों के मुख्य खनिज क्रमश: श्वेताभ्रक तथा कृष्णाभ्रक हैं।
खनिजात्मक गुण
पूर्वोक्त दोनों प्रकार के खनिजों के गुण लगभग एक से ही हैं। रासायनिक संगठन में थोड़ा सा भेद होने के कारण इनके रंग में अंतर पाया जाता है। श्वेताभ्रक को पोटैशियम अभ्रक तथा कृष्णाभ्रक को मैगनीशियम और लौह अभ्रक कहते हैं। श्वेताभ्रक में जल की मात्रा ४ से ६ प्रतिशत तक विद्यमान रहती है।
अभ्रक वर्ग के सभी खनिज मोनोक्लिनिक समुदाय में स्फटीय होते हैं। अधिकतर ये परतदार आकृति में पाए जाते हैं। श्वोताभ्रक की परतें रंगहीन, अथवा हल्के कत्थई या हरे रंग की होती हैं। लोहे की विद्यमानता के कारण कृष्णाभ्रक का रंग कालापन लिए होता है। इन खनिजों की सतह चिकनी तथा मोती के समान चमकदार होती है। एक दिशा में इन खनिजों की पर्तों को बड़ी सुविधा से अलग किया जा सकता है। ये परतें बहुत नम्य (फ़्लेक्सिबुल) तथा प्रत्यस्थ (इलैस्टिक) होती हैं। इसका अनुमान इसी से लगाया जा सकता है कि यदि हम एक इंच के हजारवें भाग के बराबर मोटाई की परत लें और उसे एक चौथाई इंच व्यास के बेलन के आकार में मोड़ डालें तो अपनी प्रत्यास्थता के कारण वह पुन: फैलकर समतल हो जाएगी। इन खनिजों की कठोरता २ से ३ तक है। थोड़े से दबाब से यह नाखून से खुरचे जा सकते हैं। इनका आपेक्षिक घनत्व २.७ से ३.१ तक होता है।
अभ्रक वर्ग के खनिजों पर अम्लों का कोई प्रभाव नहीं पड़ता। अभ्रक ऐल्यूमीनियम तथा पोटेसियम के जटिल सिलिकेट हैं, जिनमें विभिझ मात्रा में मैगनीशियम तथा लौह एवं सोडियम, कैल्सियम, लीथियम, टाइटेनियम, क्रोमियम तथा अन्य तत्त्व भी प्राय: विद्यमान रहते हैं। मस्कोवाइट सर्वाधिक महत्त्वपूर्ण अभ्रक है। यद्यपि मस्कोवाइट सर्वाधिक सामान्य शिलानिर्माता (रॉक-फॉर्मिग) खनिज है तथापि इसके निक्षेप, जिनसे उपयोगी अभ्रक प्राप्त होता है, केवल भारत तथा ब्राज़ील के कुछ सीमित क्षेत्रों में पिगमेटाइट पट्टिकाओं (वेंस) में ही विद्यमान हैं। संपूर्ण संसार की आवश्यकता का ८० प्रतिशत अभ्रक भारत में ही मिलता है।
प्राप्तिस्थान
अभ्रक के उत्पादन में चीन अग्रगण्य देश है, इस के पहले भारत का प्रथम स्थान था यद्यपि यह कनाडा, ब्राज़ील, आदि देशों में भी प्रचुर मात्रा में प्राप्त होता है, तथापि वहाँ का अभ्रक अधिकांशत: छोटे आकार की परतों में अथवा चूरे के रूप में मिलता है। बड़ी स्तरोंवाले अभ्रक के उत्पादन में भारत को ही एकाधिकर प्राप्त है।
अभ्रक की पतली-पतली परतों में भी विद्युत्‌ रोकने की शक्ति होती है और इसी प्राकृतिक गुण के कारण इसका उपयोग अनेक विद्युतयंत्रों में अनिवार्य रूप से होता है। इसके अतिरिक्त कुछ अन्य उद्योगों में भी अभ्रक का प्रयोग होता है। बायोटाइट अभ्रक कतिपय औषधियों के निर्माण में प्रयुक्त होता है।
भारत
बिहार की अभ्रकपेटिका पश्चिम में गया जिले से हजारीबाग तथा मुंगेर होती हुई पूरब में भागलपुर जिले तक लगभग ९० मील की लंबाई और १२-१६ मील की चौड़ाई में फैली हुई है। इसका सर्वाधिक उत्पादक क्षेत्र कोडरमा तथा आसपास के क्षेत्रों में सीमित है। भारतीय अभ्रकशिलाएँ सुभाज (शिस्ट) हैं, जिमें अनेक परिवर्तन हुए हैं। अभ्रक मुख्यत: पुस्तक के रूप में प्राप्त होता है। इस समय बिहार क्षेत्र में ६०० से भी अधिक छोटी बड़ी अभ्रक की खानें हैं। इन खानों में अनेक की गहराई ७०० फुट तक चली गई है। बिहार में अत्युत्तम जाति का लाल (रूबी) अभ्रक पाया जाता है जिसके लिए यह प्रदेश संपूर्ण संसार में प्रसिद्ध है:।
आंध्र में नेल्लोर जिले की अभ्रक पेटिका दूर तथा संगम के मध्य स्थित है। इसकी लंबाई ६० तथा चौड़ाई ८-१० मील है। इस पेटिका में अनेक स्थानों पर अभ्रक का खनन होता है। यद्यपि अधिकांश अभ्रक का वर्ण हरा होता है, तथापि कुछ स्थानों पर "बंगाल रूबी' के समान लाल वर्ण का कुछ अभ्रक भी प्राप्त होता है।
भारतीय अभ्रक के उत्पादन में राजस्थान का द्वितीय स्थान है। राजस्थान की अभ्रमकय पेटिका जयपुर से उदयपुर तक फैली है तथा उसमें पिगमेटाइट मिलते हैं। राजस्थान से प्राप्त अभ्रक में से केवल अल्पांश ही उच्च कोटि का होता है; अधिकांश में या तो धब्बे होते हैं अथवा परतें टूटी या मुड़ी होती हैं।
बिहार, राजस्थान और आंध्र के विशाल अभ्रकक्षेत्रों के अतिरिक्त कुछ मस्कोवाइट बिहार के मानभूम, सिंहभूम तथा पालामऊ जिलों में भी मिलता है। इसी प्रकार अधोवर्ग का कुछ अभ्रक उड़ीसा के संबलपुर, आँगुल तथा ढेंकानल में पाया गया है। आंध्र में कुडप्पा, तथा मद्रास में सलेम, मालाबार तथा नीलगिरि जिलों में भी अभ्रक के निक्षेप हैं, किंतु ये अधिक महत्त्व के नहीं। मैसूर के हसन तथा मैसूर और पश्चिम बंगल के मेदिनीपुर तथा बाँकुड़ा जिलों में भी अल्प मात्रा में अभ्रक पाया गया है। वर्तमान में अभ्रक उत्पादन में आन्ध्रप्रदेश,राजस्थान अग्रणी है।
उपयोगिता
यद्यपि भारत में अभ्रक प्रचुर मात्रा में पाया जाता है, तथापि इसका अधिकांश कच्चे माल के रूप में विदेशों को भेज दिया जाता है। भारतीय उद्योग में इसकी खपत प्राय: नहीं के बराबर है।
व्यापार की दृष्टि से अभ्रक के दो खनिज श्वेताभ्रक और फ़्लोगोपाइट अधिक महत्त्वपूर्ण हैं। अभ्रक का प्रयोग बड़ी-बड़ी चादरों के रूप में तथा छोटे-छोटे या चूर्ण के रूप में होता है। बड़ी-बड़ी परतोंवाला अभ्रक मुख्यतया विद्युत्‌ उद्योग में काम आता है। विद्युत्‌ का असंवाहक होने के कारण इसका उपयोग कंडेंसर, कम्यूटेटर, टेलीफोन, डायनेमो आदि के काम में होता है। पारदर्शक तथा तापरोधक होने के कारण यह लैंप की चिमनी, स्टोव, भट्ठियों आदि में प्रयुक्त होता है। अभ्रक के छोटे-छोटे टुकड़ों को चिपकाकर माइकानाइट बनाया जाता है। अभ्रक के छोटे-छोटे टुकड़े रबड़ उद्योग में, रंग बनाने में, मशीनों में चिकनाई देने के लिए तथा मानपत्रों आदि की सजावट के काम आते हैं।
अभ्रक ऊष्मा का सुचालक तथा विद्युत्‌ का कुचालक है। यही गुण इसके व्यापारिक महत्त्व का आधार है। पवनमापी यंत्र तथा उत्तम कोटि के दर्पण अभ्रक की सहायता से बनाए जाते हैं। बायलर के जैकेट के आवरण बनाने में भी इसका उपयोग होता है। विद्युत्‌यंत्र तथा उपकरण, जैसे डायनमो, आर्मेचर, हीटर, टेलीफोन के डायल बनाने में भी इसका उपयोग होता है। रेडियो, वायुयान तथा मोटर इंजन के पुर्जों में भी अभ्रक का उपयोग बढ़ता जा रहा है। इससे खाद भी बनाई जाती है।
अभ्रक पारदर्शक होता है। साथ ही ताप के आकस्मिक उतार-चढ़ाव का भी असपर अधिक असर नहीं होता है। इसलिए यह भट्टियों में अग्निनिरोधक पलस्तर करने के काम आता है। रंगहीन पारदर्शक कागज, विभिझ प्रकार के खिलौने, रंगमंच के परदों की सजावट तथा चमकीले पेंट कलर भी अभ्रक की सहायता से बनाए जाते हैं।
आयुर्वेद चिकित्सा में अभ्रक भस्म काफी प्रचलित औषधि है जो क्षय, प्रमेह, पथरी आदि रोगों के निदान में प्रयुक्त होती है।
रसविद्या एवं आयुर्वेद में अभ्रक
रसशास्त्र में अभ्रक को 'महारस' कहा गया है। काले रंग का अभ्रक आयुर्वेदिक औषधि के काम में लेने का आदेश है। साधारणत: अग्नि का इसपर प्रभाव नहीं होता, फिर भी आयुर्वेद में इसका भस्म बनाने की रीतियाँ हैं। यह भस्म शीतल, धातुवर्धक और त्रिदोष, विषविकार तथा कृमिदोष को नष्ट करनेवाला, देह को दृढ़ करनेवाला तथा अपूर्व शक्तिदायक कहा गया है। क्षय, प्रमेह, बवासीर, पथरी, मूत्राघात इत्यादि रोगों में यह लाभदायक कहा गया है।
विकिरण फ़्लक्स
रेडियोमिति में विकिरण फ़्लक्स (radiant flux) या विकिरण शक्ति (radiant power) किसी स्रोत द्वारा या किसी स्थान पर विकिरण ऊर्जा की प्रति इकाई समय के प्रवाह को कहते हैं। विकिरण फ़्लक्स को अन्य किसी भी शक्ति की तरह वॉट या जूल प्रति सैकिंड में मापा जाता है।
राष्ट्रीय राजमार्ग १४ (भारत, पुराना संख्यांक)
४५० किलोमीटर लंबा यह राजमार्ग बीवार, राजस्थान को राधापुर, गुजरात से जोड़ता है। इसका रूट बीवार - सिरोही - राधापुर है।
अध्यापक शिक्षण
उन नीतियों, प्रक्रियाओं आदि के समूह को अध्यापक शिक्षण (Teacher education) कहते हैं जो अध्यापकों के ज्ञान, अभिवृत्ति, व्यवहार, और पढ़ाने के कौशल की वृद्धि के लिये बनायी गयी होतीं हैं।
गोम्बे राज्य
गोम्बे (Gombe) पश्चिमी अफ़्रीका में स्थित नाइजीरिया देश का एक राज्य है। यह देश के पूर्वोत्तरी भाग में स्थित है। इसका अधिकतर भूक्षेत्र सवाना घासभूमि का भाग है।
मलवली
मलवली (Malavli) भारत के महाराष्ट्र राज्य के पुणे ज़िले में स्थित एक गाँव और हिल स्टेशन है।
निखिल खुराना
निखिल खुराना एक भारतीय टेलीविजन अभिनेता है। ये कई धारावाहिकों में दिख चुके हैं जैसे-प्यार तूने क्या किया, यह है आशिक़ीं, कसम तेरे प्यार की, तेरे लिए ब्रो आदि। वर्तमान में ये जीजाजी छत पर हैं में मुख्य किरदार में नज़र आ रहे है।
अमलतास
अमलतास [English : golden shower, purging cassia, Indian laburnum, pudding-pipe tree ] पीले फूलो वाला एक शोभाकर वृक्ष है।
अमलतास को संस्कृत में व्याधिघात, नृप्रद्रुम, आरग्वध, कर्णिकार इत्यादि, मराठी में बहावा, कर्णिकार गुजराती में गरमाष्ठो, बँगला में सोनालू तथा लैटिन में कैसिया फ़िस्चुला कहते हैं। शब्दसागर के अनुसार हिंदी शब्द अमलतास संस्कृत अम्ल (खट्टा) से निकला है।
भारत में इसके वृक्ष प्राय: सब प्रदेशों में मिलते हैं। तने की परिधि तीन से पाँच कदम तक होती है, किंतु वृक्ष बहुत ऊँचे नहीं होते। धूपकाल (अप्रैल, मई) में पूरा पेड़ पीले फूलों के लंबे लंबे गुच्छोंसे भर जाता है। और ऐसा माना जाता है कि फूल खिलने के बाद ४५ दिन में बारिश होती हैं। इस कारण इसे गोल्डन शॉवर ट्री, और इंडियन रेन इंडिकेटर ट्री भी कहा जाता हैं। शीतकाल में इसमें लगनेवाली, हाथ सवा हाथ लंबी, बेलनाकार काले रंग की फलियाँ पकती हैं। इन फलियों के अंदर कई कक्ष होते हैं जिनमें काला, लसदार, पदार्थ भरा रहता है। वृक्ष की शाखाओं को छीलने से उनमें से भी लाल रस निकलता है जो जमकर गोंद के समान हो जाता है। फलियों से मधुर, गंधयुक्त, पीले कलझवें रंग का उड़नशील तेल मिलता है।
गुण
आयुर्वेद में बताया गया है कि इस वृक्ष के सब भाग औषधि के काम में आते हैं। कहा गया है, इसके पत्ते मल को ढीला और कफ को दूर करते हैं। फूल कफ और पित्त को नष्ट करते हैं। फली और उसमें का गूदा पित्तनिवारक, कफनाशक, विरेचक तथा वातनाशक है। फली के गूदे का आमाशय के ऊपर मृदु प्रभाव ही होता है, इसलिए दुर्बल मनुष्यों तथा गर्भवती स्त्रियों को भी विरेचक औषधि के रूप में यह दिया जा सकता है।
अफारा ,मुंह में पानी आना आदि लक्षणों में भी इसका उपयोग किया जाता है
सुपर वी
सुपर वी एक भारतीय एनिमेटेड टेलीविजन श्रृंखला है जो पूरी तरह से विराट कोहली पर आधारित है और इसे स्टार इंडिया के लिए हरमन बावेजा द्वारा बनाया गया था। इसे 5 नवंबर 2019 से कई स्टार नेटवर्क और डिज़नी इंडिया के चैनलों पर लॉन्च किया गया था
कथानक
सुपर वी विराट की कहानी है. बचपन और वयस्कता के शिखर पर एक किशोर। एक आवेगशील लड़का, जो अपनी आकांक्षाओं, अपने पिता की अपेक्षाओं और अन्य दबावों के बीच अपनी पहचान खोजने की कोशिश कर रहा है। क्या होता है जब ऐसा कोई लड़का सुपरहीरो बन जाता है?
15 साल का विराट अपने माता-पिता और बहन के साथ नई दिल्ली में रहता है। उनके पिता, अशोक एक वकील हैं, जो अपनी सख्त ईमानदारी के लिए बदनाम हैं, और उनकी माँ, गोगी एक गृहिणी, एक सुपरमॉम हैं, जो हमेशा स्थिति को संभाल लेती हैं, चाहे वह कितनी भी अस्थिर क्यों न हो। द रीज़न? खैर वही वजह जिससे हर घर में माहौल खराब है, वो है विराट और अशोक का रिश्ता। अशोक चाहता है कि विराट अधिक जिम्मेदार बने और विराट खुद बनना चाहता है। अशोक चाहता है कि विराट अधिक अनुशासित रहे और विराट अकेला रहना चाहता है। अशोक चाहते हैं कि विराट अधिक परिपक्व और स्वस्थ रहें, विराट कुछ और वर्षों तक किशोर बने रहना चाहते हैं।
कुछ और चीजें हैं जो विराट चाहते हैं, एक पूरी दुनिया में सर्वश्रेष्ठ बल्लेबाज बनना। वह सचित वाडेकर को अपना आदर्श मानते हैं और उनके जैसा अच्छा बनना चाहते हैं। लड़का विलक्षण है. उनके कोच, शिक्षक, यहां तक कि उनके पिता भी जानते हैं कि विराट को क्रिकेट के क्षेत्र में चमकना है और एकमात्र चीज जो उन्हें चमकने से रोकती है वह है उनका गुस्सा। दूसरी चीज़ जो उसके एक महान क्रिकेटर बनने के सपने में समस्या पैदा करती है, वह है स्कूल का बदमाश, स्कूल में धमकाने वाला, सूरज, जो अंडर 19 भारतीय टीम का मौजूदा कप्तान है। विराट के दुश्मन सूरज बहुत अच्छे गेंदबाज हैं। वह क्रिकेट खेलते समय विराट के लिए समस्याएं पैदा करने की पूरी कोशिश करता है। जो बात उसके लिए आसान बनाती है वह यह है कि वह एक समृद्ध, प्रभावशाली पृष्ठभूमि से आता है।
विराट एक ऐसे व्यक्ति हैं जो हर किसी से बात नहीं करते हैं, लेकिन जिन कुछ लोगों से वह बात करते हैं, उनसे वह बिना रुके बात करते हैं। और ऐसे तीन लोग हैं. जो, बनी, और अमारा। उसके सबसे अच्छे दोस्त. वे हर सुख-सुविधा में उसके साथ बने रहते हैं। और हां, विराट की क्रश शाज़िया भी हैं। जब भी वह आसपास होती हैं तो विराट की जुबान बंद हो जाती है।
सुपरहीरो बनने की उनकी यात्रा तब शुरू होती है जब उनके दादाजी उनके 15वें जन्मदिन पर उनके सपने में आते हैं और उन्हें बताते हैं कि उनके परिवार के पास एक रहस्य है। वे सुपरहीरो का परिवार हैं! जैसे ही उसे अपने परिवार की विरासत विरासत में मिली, उसे एहसास हुआ कि वह कड़ा (कंगन) की इन शक्तियों का उपयोग अच्छे के लिए कर सकता है। लेकिन सृष्टि का नियम है कि यदि अच्छाई है तो बुराई भी अवश्य होगी। जैसे ही सुपरहीरो उभरता है, वैसे ही सुपरविलेन भी उभरता है। कहानी के पर्यवेक्षक, नवर की दुनिया पर कब्ज़ा करने की योजना है।
यह आपस में जुड़ी हुई एक कहानी है कि कैसे विराट को घर पर, अपने दोस्तों के साथ, अपनी प्रेमिका के साथ अपने जीवन को संतुलित करना होगा, नवार की बुरी योजनाओं से दुनिया को बचाना होगा और भारत को विश्व कप जिताने के लिए अभी भी उसे अपने भीतर खोजना होगा!
मुक्त करना
श्रृंखला का प्रीमियर 5 नवंबर 2019 को पांच स्टार इंडिया के स्वामित्व वाले नेटवर्क - डिज़नी चैनल इंडिया, मार्वल मुख्यालय, स्टार स्पोर्ट्स और स्टार प्लस के साथ-साथ स्ट्रीमिंग सेवा हॉटस्टार पर एक साथ हुआ। उत्तरी अमेरिका में इसे विशेष रूप से हॉटस्टार यूएसए पर स्ट्रीम किया गया था, और यूनाइटेड किंगडम में यह श्रृंखला स्टार प्लस यूके पर प्रसारित की गई थी। श्रृंखला को बंगाली में डब किया गया है और स्टार जलसा पर प्रसारित किया गया है।
रेडियोमिति
रेडियोमिति (Radiometry) विद्युतचुंबकीय विकिरण को मापने की तकनीकों और तकनीकी अध्ययन को कहते हैं। इसमें प्रकाश का मापन भी शामिल है।
धनबाद रेलवे मंडल
धनबाद रेलवे मण्डल भारतीय रेलवे के पूर्व मध्य रेलवे क्षेत्र के तहत पांच रेलवे मण्डलों में से एक है। यह भारतीय रेलवे के सभी डिवीजनों के बीच राजस्व कमाई में नंबर 1 पर है।  इस रेलवे मण्डल का गठन 5 नवंबर 1951 को हुआ था और इसका मुख्यालय भारत के झारखंड राज्य के धनबाद में स्थित है।  यह भारतीय रेलवे के सभी रेलवे मण्डलों के बीच कोयला लोडिंग में भी नंबर 1 मण्डल है।  मण्डल के प्रशासनिक प्रमुख को मण्डल रेल प्रबंधक (डीआरएम) कहा जाता है।  वर्तमान डीआरएम श्री कमल किशोर सिन्हा हैं, जो इस मण्डल के प्रमुख हैं।
कई अन्य मण्डल जैसे दानापुर रेलवे मंडल, मुगलसराय रेलवे मंडल, समस्तीपुर रेलवे मंडल और सोनपुर रेल मंडल ईसीआर जोन के अंतर्गत अन्य रेलवे मंडल हैं जिनका मुख्यालय हाजीपुर में है।
ज़ाबुल प्रान्त
ज़ाबुल ( फ़ारसी:, अंग्रेजी: Zabul ) अफ़्ग़ानिस्तान का एक प्रांत है जो उस देश के दक्षिण में स्थित है। इस प्रान्त का क्षेत्रफल १७,३४३ वर्ग किमी है और इसकी आबादी सन् २००९ में लगभग २.८ लाख अनुमानित की गई थी। इस प्रान्त की राजधानी क़लात नामक शहर है। यहाँ के अधिकतर लोग पश्तून हैं। ज़ाबुल प्रान्त सन् १९६३ में पड़ोसी कंदहार प्रान्त को बांटकर बनाया गया था। इसकी दक्षिणी सरहद पाकिस्तान से लगती है।
ठाठरी
स्थान
ठाठरी जिला मुख्यालय डोडा से 34 किलोमीटर की दूरी पर बटोटे-किश्तवार राष्ट्रीय राजमार्ग 244 पर स्थित है.
राष्ट्रीय राजमार्ग २१९ (भारत, पुराना संख्यांक)
१५० किलोमीटर लंबा यह राजमार्ग दक्षिण भारत में मदनापल्ली को कुप्पम के रास्ते कृश्नागिरि से जोड़ता है।
राष्ट्रीय राजमार्ग १५ (भारत, पुराना संख्यांक)
१५२६ किलोमीटर लंबा यह राजमार्ग पठानकोट, पंजाब को समाखियाली, गुजरात (काँदला) के पास) से जोड़ता है। इसका रूट पठानकोट - अमृतसर - भटिंडा - गंगानगर - बीकानेर - जैसलमेर - बाड़मेर - समाखियाली है।
भिलार
भिलार (Bhilar) भारत के महाराष्ट्र राज्य के सतारा ज़िले की महाबलेश्वर तालुका में स्थित एक गाँव है।
विवरण
भिलार पंचगनी से 14 किमी दूर है। यह अपनी स्ट्रॉबेरी खेती के लिए जाना जाता है। इसे महाराष्ट्र सरकार ने देश का प्रथम "किताबों का गाँव" घोषित कर दिया है।
इमो राज्य
इमो (Imo) पश्चिमी अफ़्रीका में स्थित नाइजीरिया देश का एक राज्य है। यह देश के दक्षिणी भाग में स्थित है। राज्य के ९८% लोग इगबो समुदाय के सदस्य हैं।
लक्ष्मी अग्रवाल
लक्ष्मी अग्रवाल (जन्म 1 जून 1990) स्टॉप सेल एसिड और एक टीवी होस्ट के साथ एक भारतीय प्रचारक हैं। वह एक एसिड अटैक सर्वाइवर है और एसिड अटैक पीड़ितों के अधिकारों के लिए बोलती है। 2005 में 15 साल की उम्र में, एक 32 वर्षीय व्यक्ति गुड्डू उर्फ ​​नईम खान ने उन पर हमला किया था, जिससे शादी करने के लिए उन्होंने इंकार कर दिया था।  उनकी कहानी, अन्य लोगों के बीच, हिंदुस्तान टाइम्स द्वारा एसिड अटैक पीड़ितों पर एक श्रृंखला में कही गई थी। उसने एसिड की बिक्री पर अंकुश लगाने के लिए एक याचिका के लिए 27,000 हस्ताक्षर एकत्र करने और भारतीय सर्वोच्च न्यायालय में इसका कारण लेने के लिए एसिड हमलों के खिलाफ भी वकालत की है। उनकी याचिका ने उच्चतम न्यायालय को केंद्र और राज्य सरकारों को एसिड की बिक्री को विनियमित करने का आदेश दिया, और संसद ने एसिड हमलों के अभियोग को आगे बढ़ाने के लिए आसान बना दिया।
वह स्टॉप सेल एसिड की संस्थापक है, जो एसिड हिंसा और एसिड की बिक्री के खिलाफ एक अभियान है। लक्ष्मी ने #StopSaleAcid के साथ इस अभियान की शुरुआत की जिसने राष्ट्रव्यापी व्यापक समर्थन हासिल किया। महिला और बाल विकास मंत्रालय, पेयजल और स्वच्छता मंत्रालय और उनके अभियान स्टॉप सेल एसिड के लिए यूनिसेफ से अंतर्राष्ट्रीय महिला सशक्तिकरण पुरस्कार 2019 मिला। वह छन्न फाउंडेशन की पूर्व निदेशक भी हैं, जो भारत में एसिड हमलों से बचे लोगों की मदद के लिए समर्पित एक गैर सरकारी संगठन है। लक्ष्मी को यूएस फर्स्ट लेडी मिशेल ओबामा द्वारा 2014 का अंतर्राष्ट्रीय महिला सम्मान पुरस्कार मिला। उन्हें एनडीटीवी इंडियन ऑफ़ द ईयर के रूप में भी चुना गया था।
2020 में इनके जीवन पर आधारित बालीवुड फ़िल्म छ्पाक रिलीज़ हुई।
प्रारंभिक जीवन
लक्ष्मी का जन्म नई दिल्ली में एक मध्यमवर्गीय परिवार में हुआ था। जब वह 15 साल की थी तब लक्ष्मी पर एसिड अटैक हुआ था।
कैरियर
जून 2014 तक लक्ष्मी ने न्यूज एक्सप्रेस में एक टेलीविजन शो, उड़ान की मेजबानी की।
सुप्रीम कोर्ट में जनहित याचिका (पीआईएल)
इस बीच, 2013 में, सुप्रीम कोर्ट ने लक्ष्मी और रूपा की याचिका के पक्ष में फैसला सुनाया, जिससे एसिड की बिक्री पर प्रतिबंध का एक नया सेट बना। नए नियमों के तहत, 18 साल से कम उम्र के किसी भी व्यक्ति को एसिड नहीं बेचा जा सकता है। एसिड खरीदने से पहले एक फोटो पहचान पत्र प्रस्तुत करना भी आवश्यक है। लक्ष्मी का दावा है कि सभी नियमों के बावजूद, जमीन पर बहुत कुछ नहीं बदला है। उन्होंने कहा, "एसिड स्वतंत्र रूप से दुकानों में उपलब्ध है। हमारे अपने स्वयंसेवकों ने आसानी से एसिड खरीद लिया है। वास्तव में, मैंने खुद एसिड खरीदा है।" "हमने 'शूट एसिड' नामक एक नई पहल शुरू की है। सूचना के अधिकार अधिनियम के अनुसार, हम हर जिले में एसिड की बिक्री से संबंधित डेटा हासिल करने की कोशिश कर रहे हैं। हम इस पहल के माध्यम से एकत्रित जानकारी को सर्वोच्च के समक्ष प्रस्तुत करने का इरादा रखते हैं।
व्यक्तिगत जीवन
जनवरी 2014 तक वह सामाजिक कार्यकर्ता आलोक दीक्षित के साथ प्यार में है। आलोक ने शादी नहीं करने और लिव-इन रिलेशनशिप में रहने का फैसला किया। "हमने मरने तक एक साथ रहने का फैसला किया है। लेकिन हम शादी नहीं करके समाज को चुनौती दे रहे हैं। हम नहीं चाहते कि लोग हमारी शादी में आएं और लक्ष्मी के लुक पर टिप्पणी करें। लोगों के लिए दुल्हन का रूप सबसे महत्वपूर्ण होता है। इसलिए हमने तय किया कि कोई समारोह न हो, "आलोक ने कहा। उनके परिवारों ने रिश्ते को स्वीकार कर लिया है और यह भी कि उनका औपचारिक विवाह नहीं होना है। उनकी अब एक बेटी है जिसका नाम पिहू है।
भूख हड़ताल और एसिड हिंसा के खिलाफ अभियान
लक्ष्मी ने अन्य एसिड अटैक सर्वाइवर्स के साथ मिलकर तुरंत न्याय की मांग के लिए भूख हड़ताल शुरू कर दी और एसिड अटैक सर्वाइवर्स के पुनर्वास की मांग की।
उसने एक कविता लिखी है जिसमें बताया गया है कि वह किस दौर से गुज़री है।
स्वागत
यह संकेत कि आगन्तुकों का स्वागत है, विभिन्न स्तरों पर हो सकते हैं। उदाहरणार्थ, राष्ट्रीय, राज्य या नगरपालिका स्तर पर एक स्वागत चिह्न, किसी क्षेत्र की सीमा पर एक यातायात संकेत है जो क्षेत्र में आगन्तुकों का परिचय या स्वागत करता है। किसी विशिष्ट समुदाय या वैयक्तिक भवन हेतु एक स्वागत संकेत भी उपस्थित हो सकता है।
जिगावा राज्य
जिगावा (Jigawa) पश्चिमी अफ़्रीका में स्थित नाइजीरिया देश का एक राज्य है। यह देश के उत्तर भाग में स्थित है।
एड शियरन
शियरन की तीसरी एल्बम, ÷ (उच्चारण "डिवाइड"), मार्च २०१७ में जारी की गयी थी और × की ही तरह ये भी २०१७ की विश्वभर में सबसे अधिक बिकने वाली एल्बम रही। एल्बम के पहले दो एकलों - "शेप ऑफ यू" और "कैसल ऑन द हिल" - ने कई देशों के संगीत चार्टों में शीर्ष दो स्थानों पर पदार्पण करके कई रिकॉर्ड तोड़ दिए। इससे शियरन पहले ऐसे कलाकार बन गए, जिनके एक ही सप्ताह में यूएस के शीर्ष १० चार्ट में दो गीतों ने शुरुआत की। मार्च २०१७ तक शियरन ने यूके सिंगल्स चार्ट पर ÷ से दस गीत शीर्ष १० एकल गीतों की सूची में जमा कर दिए थे, और इससे उन्होंने एक एल्बम से ही सबसे शीर्ष १० यूके एकल के रिकॉर्ड को तोड़ दिया। ÷ से उनका चौथा एकल, "परफेक्ट", यूएस, ऑस्ट्रेलिया और यूके में नंबर एक पर पहुंच गया, जहां यह २०१७ में क्रिसमस का नंबर एक बन गया। २०१७ के दुनिया के सबसे ज्यादा बिकने वाले कलाकार रहे शियरन को ग्लोबल रिकॉर्डिंग कलाकार का नाम दिया गया। साल। २०१९ में रिलीज़ उनकी चौथी स्टूडियो एल्बम नं ६ कोलैबोरेशंस प्रोजेक्ट ने लगभग सभी प्रमुख बाजारों में नंबर एक पर शुरुआत की, और ब्रिटेन के तीन नंबर एक एकल, "आई डॉन्ट केयर", "ब्यूटीफुल पीपल" और "टेक मी बैक टू लंदन" को जन्म दिया।
शियरन ने दुनिया भर में १५ करोड़ से अधिक रिकॉर्ड बेचे हैं, जिससे वह दुनिया के सर्वाधिक बिकने वाले संगीत कलाकारों में से एक बन गए हैं। उनकी दो एल्बमें यूके चार्ट इतिहास में सर्वाधिक बिकने वाली एल्बमों की सूची में हैं: × २०वें स्थान पर, और ÷ ३४वें स्थान पर। दिसंबर २०१९ में ऑफिसियल चार्ट्स कंपनी ने २०१० के दशक में यूके एल्बम और एकल चार्ट में मिली संयुक्त सफलता के आधार पर उन्हें दशक का कलाकार नामित किया। इसके अतिरिक्त स्पॉटिफाई ने भी उन्हें वैश्विक रूप से दशक का दूसरा सर्वाधिक स्ट्रीम किया जाने वाला कलाकार बताया। मार्च २०१७ में शुरू हुआ उनका ÷ टूर अगस्त २०१९ में सर्वाधिक कमाई करने वाला टूर बन गया। लंदन में नेशनल यूथ थिएटर के पूर्व छात्र रहे शियरन ने एक अभिनेता के तौर पर द बास्टर्ड एक्सेक्यूशनर में एक आवर्ती भूमिका निभाई है, और २०१९ की फिल्म यस्टरडे में भी वह दिखाई दिए हैं।
भलेसा
<templatestyles src="Module:Infobox/styles.css"> भालेसा भारत प्रशासित कश्मीर के जम्मू क्षेत्र में डोडा जिले के भीतर एक भौगोलिक क्षेत्र है। इसमें बुंजवाह और भालेसा घाटियाँ शामिल हैं, और इसमें कहारा, मिर्च पिंगल और गंडोह की तीन तहसीलें शामिल हैं।
नाम
इस क्षेत्र को बाहरी लोगों के लिए भलेस के रूप में जाना जाता है, लेकिन इस क्षेत्र के निवासी भालेसा, भालेश ( , संस्करण के साथ  ), और भाल ।
नाम की व्युत्पत्ति अज्ञात बनी हुई है। यह सुझाव दिया गया है कि यह संस्कृत शब्द 'अच्छा' या 16 वीं शताब्दी की रानी, भद्रवाह की रानी भल्ला के नाम से निकला है।
भूगोल
भालेसा क्षेत्र में दो घाटियाँ हैं: बोन्जवाह और भालेसा। बोंजवाह में कई धाराएँ हैं, जबकि भालेसा में कालगोनी धारा है। दोनाडी के पास दो घाटियाँ मिलती हैं और धाराएँ चिनाब नदी में मिल जाती हैं।
यह क्षेत्र चंबा के चुराहा वजारत से पादरी गली और मेहलवार जैसे दर्रों के माध्यम से आसानी से पहुँचा जा सकता है। उत्तर की ओर, यह किश्तवाड़ के पहाड़ों से घिरा हुआ है।
भालेसा में नीली, जीतोटा, पिंगल, मिर्च, नैनोटा और बासनोटा सहित कई भौगोलिक बस्तियां शामिल हैं। इसके अलावा, अन्य क्षेत्र हैं जैसे बाल पदरी, कांथी धार, सोइन भागर, नागलोटन, गोहा धार, जवाली घास के मैदान, घासीर टॉप, माकन और चाशूल, घाटी धार, मेहल धार, दामोत धार, लखन, केहन धार, मसूद धार, मिहाद धर, बच धार, नागनी धार, तलाई, ढोसा मीडोज, रोहरी मीडोज, लम्होटे मीडोज, कोटा टॉप, पंगस टॉप ग्वाल्लो, धनसो धार, और दुलची धार।
संस्कृति
भलेसा क्षेत्र में आधिकारिक भाषा उर्दू है, जिसका उपयोग प्रशासनिक उद्देश्यों के लिए किया जाता है। उप-जिले की मुख्य बोली जाने वाली भाषा भालेसी है। अन्य बोली जाने वाली भाषाओं में कश्मीरी और गुजरी शामिल हैं।
सर्दियों के दौरान, गुर्जर और बकरवाल के खानाबदोश लोग पंजाब के मैदानी और बंजर इलाकों में आ जाते हैं। गर्मियों के दौरान, वे अपने मवेशियों के साथ भलेसा की पहाड़ी घाटी में जाते हैं जहाँ वे दूध, पनीर और घी का उत्पादन करते हैं। विवाह समारोहों के दौरान, गुर्जर अपने लोक नृत्य करते हैं।
मधुमक्खी पालन, भेड़ पशुपालन, हथकरघा बुनाई, कंबल बनाने और घी उत्पादन जैसे पारंपरिक उद्योग भलेसा की सांस्कृतिक अर्थव्यवस्था में योगदान करते हैं।
परिवहन
जम्मू में अपने निकटतम हवाई अड्डे से भलेसा का मार्ग राष्ट्रीय राजमार्ग 144, चेनानी-नाशरी सुरंग और राष्ट्रीय राजमार्ग 244 ( बटोटे - किश्तवाड़ राष्ट्रीय राजमार्ग के रूप में जाना जाता है) के माध्यम से बटोटे से होकर जाता है, जो बाद में ठथरी की ओर जाता है, जो सिर्फ 30 km किश्तवाड़ से दूर। भालेसा तक पहुँचने के लिए, राष्ट्रीय राजमार्ग को ठठरी- गंडोह -खिलोट्रान सड़क के नाम से जाने जाने वाले संपर्क मार्ग से जाना आवश्यक है।
क्षेत्र में सड़कों की स्थिति के बारे में अक्सर चिंताएं उठाई जाती हैं, विशेष रूप से थाथरी-किल्होत्रान सड़क, जो जुलाई 2020 तक दशकों के निर्माण के बाद भी अधूरी थी।
पर्यटन
भालेसा ट्रैकर्स और पर्यटकों के लिए आकर्षण का स्रोत रहा है।
यह क्षेत्र भाल पदरी जैसे हरे-भरे उच्चभूमि से बना है, जिसमें पर्यटकों को आकर्षित करने की क्षमता है। भालेसा क्षेत्र के लोग 2020 से एक पहाड़ी जिला वर्गीकरण और एक पर्यटन विकास प्राधिकरण के लिए अनुरोध कर रहे हैं, ताकि क्षेत्र की पर्यटन क्षमता का प्रदर्शन किया जा सके और प्रशासन में आसानी हो सके। जुलाई 2020 तक, ब्लॉक चंगा में पर्यटन संपत्ति के निर्माण के लिए दो संभावित स्थानों की पहचान की गई है। भलेसा के लोगों का खेल, शिक्षा, राजनीति, सिविल सेवाओं और अन्य विविध क्षेत्रों में विभिन्न स्तरों पर प्रतिनिधित्व किया जाता है। भालेसा को आपसी सद्भाव के लिए जाना जाता है, और धार्मिक समुदाय उथल-पुथल के दौरान शांति से रहना जारी रखते हैं।
राजनीति और प्रशासन
भालेसा का एक उप-विभागीय मुख्यालय है जो गंडोह में स्थित है जिसे एक उप-विभागीय मजिस्ट्रेट द्वारा नियंत्रित किया जाता है।
भालेसा में तीन तहसीलें हैं: गंडोह, मिर्च पिंगल और कहारा। इन तहसीलों के लिए एक पहाड़ी जिले का दर्जा, और साथ ही एक अलग पर्यटन विकास प्राधिकरण और अतिरिक्त उपायुक्त (एडीसी) के पद के निर्माण की मांग की गई है।
शिक्षा
सरकारी डिग्री कॉलेज किलहोट्रान के नाम से किलहोट्रान में एक कॉलेज है। भलेसा में स्कूल ग्रामीण गांवों में शिक्षा प्रदान करने का काम करते हैं।
भालेसा के पास युवाओं को तकनीकी प्रशिक्षण देने के लिए एक सरकारी औद्योगिक प्रशिक्षण संस्थान (आईटीआई) भी है।
क्षेत्र में मदरसा शिक्षा का अभूतपूर्व विकास हुआ है। भलेसा में मदरसों में जामिया गनी तुल उलूम और असरार उल उलूम शामिल हैं। जामिया गनी तुल उलूम जम्मू प्रांत का सबसे बड़ा मदरसा मदरसा है। जामिया की स्थापना अल्हाज गुलाम कादिर गनीपुरी ने की थी।